**К ОПУБЛИКОВАНИЮ**

КОМИ РЕСПУБЛИКАЛӦН

**ОЛАНПАС**

**“Коми Республикаын социальнӧй услугаясӧн могмӧдысьясӧн**

**сетан социальнӧй услугаяс лыддьӧг вынсьӧдӧм йылысь”**

**Коми Республикаса Оланпасӧ вежсьӧмъяс пыртӧм йылысь**

##### Примитӧма Коми Республикаса

Каналан Сӧветӧн 2022 вося лӧддза-номъя тӧлысь 23 лунӧ

**1 статья.** Пыртны “Коми Республикаын социальнӧй услугаясӧн могмӧдысьясӧн сетан социальнӧй услугаяс лыддьӧг вынсьӧдӧм йылысь” Коми Республикаса Оланпасӧ (Коми Республикаса канму власьт органъяслӧн индӧд-тшӧктӧмъяс, 2014, 33 №, 670 ст.; 2015, 26 №, 360 ст.) татшӧм вежсьӧмъяс:

Коми Республикаын социальнӧй услугаясӧн могмӧдысьясӧн сетан социальнӧй услугаяс лыддьӧгын, мый вынсьӧдӧма индӧм Оланпасӧн (содтӧдын):

1) 1 пунктса 1 пунктувлысь “а”, “б” да “в” пунктувъяс гижны тадзи:

“а) вынсьӧдӧм нормативъяс серти олан жыр площадьӧн могмӧдӧм;

б) вынсьӧдӧм нормативъяс серти вердӧм;

в) вынсьӧдӧм нормативъяс серти небыд кӧлуйӧн (паськӧмӧн, кӧмӧн, улыс дӧрӧм-гачӧн да узьлан кӧлуйӧн) могмӧдӧм;”;

2) 2 пунктын:

а) 1 да 2 пунктувъяс гижны тадзи:

“1) социальнӧй услугаяс босьтысьясӧс дӧзьӧритӧмсӧ котыртӧмкӧд, налӧн дзоньвидзалун бӧрся видзӧдӧмкӧд йитчӧм процедураяс вӧчӧм (вир-яйлысь температура, артериальнӧй давление мерайтӧм, лекарствояс примитӧм бӧрся видзӧдӧм да с.в.);

2) дзоньвидзалун бурмӧдан мероприятиеяс нуӧдӧмын отсалӧм;”;

б) 4 пунктув гижны тадзи:

“4) социально-медицинскӧй юалӧмъяс серти консультируйтӧм (социальнӧй услугаяс босьтысьяслысь дзоньвидзалун кутӧм да видзӧм, дзоньвидзалун бурмӧдан мероприятиеяс нуӧдӧм, налӧн дзоньвидзалунын торксьӧмъяс тӧдмалӧм);”;

3) 4 пунктса 1 да 2 пунктувъяс гижны тадзи:

“1) социальнӧй услугаяс босьтысьяс бӧрся, кодъяс сьӧкыда висьӧны, социальнӧй услугаяс босьтысьяс бӧрся, кодъяслӧн эмӧсь олӧмын дзескӧдӧмъяс, сы лыдын вермытӧм челядь бӧрся, ӧтувъя дӧзьӧритӧмын уджалан кужанлунъясӧ велӧдӧм;

2) вермытӧм челядьӧс, кодъясӧс быдтӧны гортын, асьнысӧ могмӧдны, сёрнитны кужанлунъясӧ велӧдӧмын, кутшӧмъяс отсалӧны сӧвмыны мортлы, татшӧм челядьлӧн бать-мамлы да оланпас серти мукӧд петкӧдлысьлы отсӧг сетӧмсӧ котыртӧм;”;

4) 5 пунктса 3 пунктув гижны тадзи:

“3) вермытӧмъяслы (вермытӧм челядьлы) налӧн вермӧмъяс серти тӧдӧмлунъяс, сы лыдын уджсикасын тӧдӧмлунъяс, босьтӧмын отсӧг сетӧмсӧ котыртӧм.”;

5) 8 пунктын:

а) 6 пунктулын “нуӧдӧм.” кыв вежны “нуӧдӧм;” кывйӧн;

б) содтыны татшӧм сюрӧса 7 пунктув:

“7) социальнӧй услугаяс босьтысьяслы, кодъяс босьтӧны социальнӧй услугаяс стационарнӧя социальнӧя могмӧдӧмын, медицина организацияясӧ госпитализируйтӧм дырйи отсалӧм индӧм босьтысьяс бӧрся дӧзьӧритӧм могысь.”.

**2 статья.** Тайӧ Оланпасыс вынсялӧ сійӧс официальнӧя йӧзӧдӧм бӧрын дас лун кольӧм мысти.

Коми Республикаса Юралысь В.В. Уйба

Сыктывкар

2022 вося сора тӧлысь 4 лун

38-РЗ №